Fi stqarrija llejla mill-Aġenzija għas-Servizzi Korrettivi ntqal kif priġuniera li għamlet attentat ta' suwiċidju f'nofs Ġunju li għadda, mietet aktar kmieni llum fl-Isptar Mater Dei. Hija mietet fl-Isptar Mater Dei fejn kienet qed tinżamm għall-kura. F'din l-istqarrija ntqal kif din il-persuna kienet kontiwament taħt moniteraġġ minn Psikjatra, bl-aħħar viżta seħħet ftit jiem qabel għamlet l-attent ta' suwiċidju. Intqal ukoll kif fir-rapport tiegħu tal-aħħar viżta, il-Psikjatra rrimarka li l-persuna inkwistjoni bdiet tagħmel progress u ma kienx hemm riskju ta' suwiċidju. Dwar dan il-każ hemm inkjesta li qed titmexxa mill-Maġistrat tal-Għassa Donatella Frendo Dimech.